04/10/2013 | Administración LocalMunicipal
Bergondo
Secretaría
Caducidade expediente

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, notificase a D. Joan Esteban Marian Stefan Dergal Arora con DNI nº XXXXXXXXX a resolución de Alcaldía nº 760/2013 do 10 de setembro, xa que intentada a notificación no derradeiro domicilio coñecido non se puido practicar: “Con data de 20 de decembro de 2012, esta Alcaldía procedeu a ditar resolución nº 984/2012, pola que se procedía a incoar expediente de declaración de ruina ordinaria do edificio situado no lugar de Moruxo nº 60, Bergondo propiedade de D. David García Díaz con DNI nº XXXXXXXXX, logo de ver o informe emitido polo Julian Oscar Formigon Gamio de data 19 de decembro de 2012, onde entre outros aspectos indicaba que “a edificación presenta un estado total de abandono. A estructura do forxado de piso non existe e o muro posterior da edificación derrubouse en máis dun 60% da súa superficie arrastrando parte do entramado da cuberta. A parte do muro posterior que se mantén en pé presenta unha fenda vertical no seu encontro co muro medianeiro que fai prevér o seu abatimento inminente co seu efecto na zona da cuberta que soporta. Asemade as partes dos muros medianteiros que sobresaen respecto das edificacións colindantes poden presentar danos que, polas condicións da inspección, non poden ser avaluados neste informe. Como conclusión do estado da edificación compre sinalar o agotamento xeralizado dos elementos estructurais da edificación o que, a xuízo do informante, devén nunha ruina técnica e económica da edificación.” No mesmo informe o Técnico Municipal sinalaba como medidas a adoptar a medio prazo, “a necesidade de redactar un proxecto que contemple a demolición completa da edificación ou, de ser o caso, e sempre que resulte compatible coa normativa urbanística, proceder á reconstrucción da edificación” Intentada a notificación da antedita resolución ao interesado, sen que se puidera ter realizado a mesma, con data de 24 de abril de 2013, procedeuse a súa publicación no Boletín Oficial da Provincia nº 78. Tendo en conta que o artigo 40.3 do Decreto 28/1999, de 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do Solo de Galicia, establece que “non poderá exceder de seis meses o tempo que transcurra desde que se inicie o procedemento de ruina ata que se notifique a declaración pertinente.” Considerando que desde o 20 de decembro de 2012, data na que se incou o expediente nº 33/2012 de declaración de ruina mediante resolución desta Alcaldía nº 984/2012, ten transcorrido con creces o antedito prazo de 6 meses para a resolución do citado expediente, e tendo en conta que o establecido polo artigo 44.2 e 92 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, pola presente RESOLVO: Primeiro: Declarar a caducidade e arquivo do expediente nº 33/2012, incoado mediante resolución desta Alcaldía nº 984/2012 do 20 de decembro, de declaración de ruina do inmoble situado no lugar de Moruxo nº 60, de Bergondo, propiedade de D. David García Díaz con D. N. I nº XXXXXXXXX, por ter transcorrido o prazo de 6 meses para ditar e notificar resolución sinalado no artigo 40.2 do Decreto 28/1999, de 21 de xaneiro, sen que concorra ningunha situación ou circunstancia que interrompise o citado prazo de caducidade. Segundo: Dar traslado da presente a D. Joan Esteban Marian Stefan Dergal Arora, facéndolle saber que contra a presente resolución, que pon fin a vía administrativa poderá Vd. Interpoñer potestativamente recurso de reposición ante o Sr. Alcalde. O prazo para interpoñe-lo recurso de reposición será dun mes, contando desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente” O que se lle notifica tengo en conta a súa condición de interesado no procedemento.” Bergondo 27 de setembro de 2013. A Alcaldesa. Jacquelin Yrigoyen Alzuguren.